**6.Барање бр.14-491/1: Кои национални политики (стратегии, закони и програми) беа усвоени во текот на 2021 година во секторот социјална политика и вработување?**

Во текот на 2021 година во секторот социјална политика и вработување се усвоени следните документи:

*Стратегии и планови (*[*https://mtsp.gov.mk/dokumenti.nspx*](https://mtsp.gov.mk/dokumenti.nspx)*):*

* Стратегија за безбедност и здравје при работа 2021-2025 и Акциски план за безбедност и здравје при работа за периодот 2021-2023 година,
* Национална стратегија за вработување 2021-2027 година, со Акциски план за вработување 2021-2023 година,
* Акциски план за формализирање на неформалната економија 2021-2022,
* Национална стратегија за развој на социјалните претпријатија во Република Северна Македонија 2021-2027 и Акциски план 2021-2023 за спроведување на Националната стратегија за развој на социјалните претпријатија во Република Северна Македонија,
* Стратегија за промовирање и развој на волонтерството 2021-2025 и Акциски план за спроведување на Стратегијата за промовирање и развој на волонтерството 2021-2025,
* Стратегија за родова еднаквост 2021-2026,
* Оперативен план за активни програми и мерки за вработување и услуги на пазарот на трудот за 2021 година.

*Закони (*[*https://mtsp.gov.mk/zakoni.nspx*](https://mtsp.gov.mk/zakoni.nspx)*):*

* Закон за материјално обезбедување на невработени лица поради приватизација на претпријатијата со доминантна сопственост на државата.

*Програми (*[*https://mtsp.gov.mk/dokumenti.nspx*](https://mtsp.gov.mk/dokumenti.nspx)*):*

* Програма за изградба, опремување и одржување на објекти за детска заштита за 2022 година,
* Програма за изградба, опремување и одржување на објекти за социјална заштита и домови за стари лица за 2022 година,
* Годишна програма за финансирање на програмските активности на националните инвалидски организации, нивните здруженија и нивната асоцијација, на здруженија за борба против семејно насилство и на Црвениот крст на Република Северна Македонија од приходите од игри на среќа и од забавните игри, со предлог одлука за распоредување на приходите од игри на среќа и од забавните игри за 2022 година,
* Програма за рефундирање на средства како царински давачки, данок на додадена вредност и акциза за набавка на патнички автомобили за лица со тешка и најтешка телесна инвалидност, лица со умерена и длабока ментална попреченост за потполно слепи лица со сопружник и за потполно глуви лица за 2022 година,
* Програма за развој на дејноста за заштита на децата за 2022 година,
* Програма за остварување на социјалната заштита за 2022 година,
* Програма за безбедност и здравје при работа,
* Национална програма за трансформација на непријавената работа помеѓу Ромите во Република Северна Македонија „Промоција на декларирана работа кај Ромите“ 2021-2023 година.

**Кои национални политики (стратегии, закони и програми) беа изменети и дополнети во текот на 2021 година во секторот социјална политика и вработување?**

*Стратегии и планови (*[*https://mtsp.gov.mk/dokumenti.nspx*](https://mtsp.gov.mk/dokumenti.nspx)*)*:

* Ревидиран Оперативен план за активни програми и мерки за вработување и услуги на пазарот на трудот за 2021 година.

*Закони (*[*https://mtsp.gov.mk/zakoni.nspx*](https://mtsp.gov.mk/zakoni.nspx)*):*

* Закон за изменување и дополнување на Законот за младински додаток,
* Закон за изменување и дополнување на Законот за волонтерство,
* Закон за изменување и дополнување на Законот за работни односи,
* Закон за изменување и дополнување на Законот за заштита на децата,
* Закон за изменување и дополнување на Законот за социјална заштита,
* Закон за изменување и дополнување на Законот за вработување и работа на странци.

*Програми (*[*https://mtsp.gov.mk/dokumenti.nspx*](https://mtsp.gov.mk/dokumenti.nspx)*):*

* Програма за изменување на програмата за развој на дејноста за заштита на децата за 2021,
* Програма за изменување на програмата за остварување на социјалната заштита за 2021 година,
* Програма за изменување на Програмата за изградба, опремување и одржување на објекти за детска заштита за 2021 година,
* Програма за изменување на Програма за изградба, опремување и одржување на објекти за социјална заштита и домови за стари лица за 2022 година.

**Доставете ни копија од листа (или линк каде е објавена) од бројот на пленарни состаноци кои ги одржа Секторската работна група за образование, социјална политика и вработување во текот на 2021 година. Ве молиме посочете ги точните датуми на одржување на пленарните состаноци.**

Во текот на 2021 година, Секторската работна група за образование, социјална политика и вработување одржа 2 (две) пленарни седници, кои се одржаа на 25.5.2021 и 30.6.2021 година.

Одржаните пленарни седници, со дневни редови, записници и материјали за разгледување, се објавени на следниот линк:

<https://mtsp.gov.mk/srg-obrazovanie-vrabotuvanje-i-socijalna-politika.nspx>

**Доставете ни копија од листа (или линк каде е објавен) од бројот на оперативни состаноци кои ги одржа Секторската работна група за образование, социјална политика и вработување во текот на 2021 година. Ве молиме посочете ги точните датуми на одржување на оперативните состаноци.**

На 9.3.2021, Работната група одржа состанок на техничко ниво со претставници од релевантните министерства и институции заради подготовка на годишниот извештај за спроведување на ЕСРП програмата.

Дополнително, Оперативната структура за ИПА во министерството, паралелно со подготовката и усогласувањето на Стратешкиот одговор за ИПА III и Акциската програма за програмската 2022 година „ЕУ за подобро здравје и социјална политика и родова рамноправност”, ги подготвуваше и проектните документи (ТоРови – работни задачи за проекти и програма за грантови). Овие проектни документи се изработени во тесна консултација со релевантните сектори во министерството и програмските менаџери во Делегацијата на Европската Унија (ДЕУ). Имајќи предвид, дека усвојувањето на предложените акции/ проекти во Акциските документи од страна на Европската Комисијата (ЕК) е условено од зрелоста на приложените проекти, што подразбира нивна навремена подготвеност за тендерирање и имплементација, како и во насока за почитување на принципите на непристрасност и доверливост, оперативните состаноци беа одржани со релевантните лица од министерството кои работат на поврзаните прашања и дел од членовите на ИПА структурата.

**Доставете ни копија (или линк каде се објавени) од записниците од сите пленарни состаноци на Секторската работна група за образование, социјална политика и вработување, одржани во текот на 2021 година.**

* Види одговор даден под прашање број 3.

**Доставете ни копија (или линк каде се објавени) од записниците од сите оперативни состаноци на Секторската работна група за образование, социјална политика и вработување, одржани во текот на 2021 година.**

* Записникот од 9.3.2021. во прилог, додека за записниците за оперативните состаноци врзани со ИПА, види одговор даден под прашање број 4.

**Доставете ни копија (или линк каде се објавени) од материјалите кои биле разгледувани на пленарните состаноци на Секторската работна група образование, социјална политика и вработување (за секој состанок поединечно), одржани во текот на 2021 година.**

* Види одговор даден под прашање број 3

**Доставете ни копија (или линк каде се објавени) од материјалите кои биле разгледувани на оперативните состаноци на Секторската работна група за образование, социјална политика и вработување (за секој состанок поединечно), одржани во текот на 2021 година.**

* Материјалите за состанокот на 9.3.2021. во прилог, додека за материјалите за оперативните состаноци врзани со ИПА, види одговор даден под прашање број 4.

**Доставете ни копија (или линк каде се објавени) од дневните редови од сите пленарни состаноци на образование, социјална политика и вработување, одржани во текот на 2021 година.**

* Види одговор даден под прашање број 3.

**Доставете ни копија (или линк каде се објавени) од дневните редови од сите оперативни состаноци на Секторската работна група за образование, социјална политика и вработување, одржани во текот на 2021 година.**

Дневниот ред за состанокот на 9.3.2021. во прилог. Види исто одговор даден под прашање број 4.

**Доставете ни копија од листа на граѓански организации, експерти и надворешни соработници кои биле поканети на пленарните состаноци на Секторската работна група за образование, социјална политика и вработување, во текот на 2021 година.**

Во прилог доставуваме листи на поканети и присутни членови на Секторската работна група за образование, социјална политика и вработување одржаните на пленарни седници на 25.5.2021 и 30.6.2021 година

**Доставете ни копија (или линк каде е објавен) од Годишниот план за работа за Секторската работна група за образование, социјална политика и вработување за 2022 година.**

Согласно усвоениот Деловник за работа на Секторската работна група за образование, вработување и социјална политика, не е предвидена подготовка на Годишен план за работа. Покрај тоа што не е предвидено во одредбите, СЕП/НИПАК изработува Годишен план опфаќајќи ги сите Секторски работни групи. Овој план е динамички план и се изработува во текот на јануари за целата календарска година врз основа на иницијални информации за процеси кои би се одвивале во текот на годината.

**Доставете ни копија (или линк каде е објавен) од Годишниот извештај за работа за Секторската работна група за образование, социјална политика и вработување за 2021 година.**

Согласно усвоениот на Деловник за работа на Секторската работна група за образование, вработување и социјална политика, не е предвидена подготовка на посебен Годишен извештај за работа. Покрај тоа што не е предвидено во одредбите, СЕП/НИПАК во соработка со ресорните министерства, аспектот на известување за одржани пленарни и оперативни седници за сите Секторски работни групи го опфаќа во Годишните извештаи за имплементација на акциските програми финансирани преку ИПА II помошта.

Линк до официјалната веб-страна на СЕП/НИПАК:

<https://www.sep.gov.mk/category/?id=56>

Ажурирани информации за секторот „Образование, вработување и социјална политика“за Годишниот извештај за имплементација на ИПА II, од октомври 2021 (документот беше подготвен за состанокот на Секторскиот комитет за следење).

**Доставете ни копија (или линк каде се објавени) од последната ажуриран верзија на Стратешките одговори (Strategic Response) поврзани со работата на Секторската работна група за образование, социјална политика и вработување.**

Последната ажурирана верзија на Стратешкиот одговор за ИПА III поврзан со областа образование, вработување, социјална политика и здравство е објавена на следниот линк до веб-страната на СЕП/НИПАК:

<https://www.sep.gov.mk/data/file/IPA/IPA%20III%20STRATEGIC%20RESPONSE.docx>

**Доставете ни копија од документ (или линк каде е објавена) од моменталниот број на пополнети работни места во ИПА секторот/одделението, поделени по звања согласно позитивната законска рамка и пол.**

Во рамки на Секторот за европска интеграција и меѓународна соработка во министерството, се формирани две работни единици - одделенија што се дел од Оперативната структура за ИПА. Оваа оперативна структура во министерството е воспоставена во 2007 година. Двете одделенија задолжени и акредитирани за спроведување на активностите поврзани со ИПА се Одделение за координација и имплементација на финансиски инструменти на ЕУ и Одделение за мониторинг и евалуација на ИПА.

Списокот на вработени лица во Секторот за европска интеграција и меѓународна соработка е објавен на следниот линк на официјалната веб-страна на министерството:

<https://mtsp.gov.mk/kontakti-ns_article-lista-na-kontakti-so-lica-vraboteni-vo-ministerstvoto-za-trud-i-socijalna-politika-nova.nspx>

Согласно последната измена на Актот за систематизација во министерството од 6.12.2019 година, планираниот број на вработени лица во Оперативната структура за ИПА во МТСП треба да го сочинуваат 14 вработени лица.

Според последната состојба од јануари 2022 година, моменталниот број на пополнети работни места е 8 вработени лица.

Следната табела презентира подетални информации за пополнетите работни места.

|  |  |
| --- | --- |
| **Работни места согласно Актот за систематизација на работните места во МТСП од 2015 и последователните измени во периодот 2015-2022[[1]](#footnote-1)** | **Пополнето работно место (Да или Не) - состојба јануари 2022 година** |
| Раководител на Сектор за европска интеграција и меѓународна | Да |
| Помошник раководител на Сектор за европска интеграција и меѓународна | Да |
| Раководител на Одделение за координација и имплементација на финансиски инструменти на ЕУ | Да |
| Советник за програмирање на пристапната помош на ЕУ | Не |
| Советник за координација на финансиски инструменти на ЕУ | Не |
| Соработник за координација на финансиски инструменти на ЕУ | Не |
| Помлад соработник за координација на финансиски инструменти на ЕУ | Да |
| Раководител на Одделение за мониторинг и евалуација на ИПА | Не |
| Советник за мониторинг и контрола на проекти | Да |
| Советник за мониторинг и контрола на проекти | Да |
| Советник за евалуација на програми и проекти | Да |
| Соработник за мониторинг и евалуација на проекти | Не |
| Помлад соработник за административна и логистичка поддршка при мониторинг на проекти | Да |
| Помлад соработник за административна и логистичка поддршка при мониторинг на проекти | Не |

**Доставете ни копија (или линк каде се објавени) од последната ажурирана верзија на Акциските фишеа поврзани со работата на Секторската работна група за образование, социјална политика и вработување.**

Последната ажурира верзија на Акциските фишеа пред подготовка на програмскиот документ од ИПА III помошта за програмската 2022 година „ЕУ за подобро здравје и социјална политика и родова рамноправност” се објавени на следниот линк на веб-страната на СЕП/НИПАК:

<https://www.sep.gov.mk/data/file/Dokumenti/Akciski%20fisea/2022.zip>

**Доставете ни копија (или линк каде се објавени) од последниот ажуриран Акциски документ поврзан со работата на Секторската работна група за образование, социјална политика и вработување.**

Оперативната структура за ИПА во министерството, со претходна консултација со членовите на Секторската работна група „Образование, вработување и социјална политика“, го изработи Акцискиот документ за програмската 2022 година „ЕУ за подобро здравје и социјална политика и родова рамноправност” во текот на 2021 година. Планираните акции/ проекти од нацрт Акцискиот документ беа презентирани на Деветтата пленарна седница на Секторската работна група за образование, вработување и социјална политика, одржана на 30.6.2021 година. Планираните акции/ проекти се насочени во областите безбедност и здравје при работа, поддршка на напорите за справување со родово-базираното и семејното насилство и подобрување на квалитетот на социјалните услуги преку поддршка на системот за мониторинг и евалуација, како и унапредување на системот за лиценцирање.

Прилог:

Нацрт верзија на програмскиот документ од ИПА III помошта за програмската 2022 година „ЕУ за подобро здравје и социјална политика и родова рамноправност”, кој е доставен од страна на СЕП/НИПАК до службите на ЕК. Овој програмски документ е во фаза на оценка на зрелоста на предложените акции од страна на ЕК.

**Дали во рамки на Министерството за труд и социјална политика во текот на 2021 година биле организирани обуки за родово одговорно/родово сензитивно работење? Доколку се организирани, доставете ни информации за тоа кој ги организирал овие обуки, дневен ред, материјалите за обуките, како и информација дали на обуките присуствувале некои од вработените во министерството - членови на секторската работна група образование, социјална политика и вработување.**

Во рамките на проектот„Унапредување на институционализацијата на РОБ преку систематска интеграција на родовата перспектива во стратешкото планирање и програмирање на владините институции во Северна Македонија“ спроведуван од МТСП со поддршка од UN Women – Телото на Обединетите нации за родова еднаквост и зајакнување на жените се реализирани следните работилници:

|  |  |  |  |
| --- | --- | --- | --- |
| **Обука назив** | **Учесници** | **Дата** | **Таргет група** |
| за МТСП за Сектор за еднакви можности тимска работа и лидерство за родова еднаквост | 11 | 29.06.2021 Рагуза, Скопје | административни службеници во МТСП и СЕМ |
| Одржливите цели за развој на ОН (SDGs) и нивното рефлектирање во секторските политики | 13 | 29.11.2021  Клуб на пратеници, Скопје | координаторите/ките за еднакви можности за примена на Методологијата за родово одговорно буџетирање |
| Управување врз основа на резултати, (Мониторинг, прибирање на податоци и известување по индикатори за успешност на родово одговорни политики) | 18 | 13-15 декември 2021 година хотел Белведере Охрид | координаторите/ките за еднакви можности за управување кон резултати |
| МТСП родовите аспекти во проценка на влијанието на регулативата | 20 | 13-15 декември 2021 година, хотел Белведере Охрид | административни службеници во МТСП и СЕМ |

Исто така тим од експерти подготви родова анализа на осум учебника притоа идентификувани се родовите стереотипи и дискриминаторски содржини во учебниците.

**Дали при креирањето на политики во текот на 2021 година од страна на Министерството за труд и социјална политика биле изработени и/или користени родови анализи? Ако одговорот на ова прашање е потврден, доставете ни ги како одговор на ова барање.**

Во рамките на активностите изготвени се шест родови анализи на учебници за основно образование и една родова анализа на учебник за средно образование:

1. Родова анализа на Македонски јазик за прво и четврто одделение.

2. Родова анализа на Етика за седмо одделение и Македонски јазик за шесто одделение.

3. Родова анализа на Социологија за средно образование.

4. Родова анализа на Општество за петто одделение и Ликовно за седмо одделение.

5. Родова анализа на Етика на Религии за петто одделение.

Анализите кои се спроведени имаат за цел да ги идентификуваат родовите стереотипи и дискриминаторски содржини во учебниците, како и да се дефинираат насоки и препораки за нови содржини кои ќе ја промовираат родовата еднаквост и недискриминацијата

При подготовка и формулирање на одередени мерки од Националната стратегија за вработување 2021-2023 се користеше анализата „Investing in free universal childcare in the Republic of North Macedonia: Analysis of costs, short-term employment effects and fiscal revenue“ достапна на <https://eca.unwomen.org/en/digital-library/publications/2020/02/study-investing-in-free-universal-childcare-in-the-republic-of-north-macedonia>.

**Дали и на кој начин, во текот на 2021 година, во работата на секторската работна образование, социјална политика и вработување биле вклучени координатор(к)ите или заменик-координатор(к)ите за еднакви можности и/или надворешни експерти кои работат на унапредување на родовата еднаквост?**

Во рамки на составот на Секторската работна група за образование, вработување и социјална политика се вклучени претставници од Секторот за еднакви можности во министерството.

Дополнително, види одговор за прашање бр.21, по однос на учеството на надворешни експерти кои работат на унапредувањето на родовата еднаквост.

**Дали во текот на 2021 година во работата на секторската работна група образование, социјална политика и вработување учествувале претставници на граѓански организации кои работат на унапредување на родовата еднаквост и/или женски граѓански организации (организации кои во фокусот на својата работа го имаат унапредувањето на родовата еднаквост)?**

Во рамки на составот на Секторската работна група за образование, вработување и социјална политика се вклучени неколку граѓански организации кои работат по однос на унапредување на родовата еднаквост и/ или женските прашања. Преку нивното присуство на пленарните седници е обезбедено учеството на овие граѓански организации кои ги покриваат овие прашања.

Листите на поканети граѓански организации се дадени во прилог на одговорот под прашање бр.11.

**Дали секторската работна група образование, социјална политика и вработување во текот на 2021 година има изготвено акциски документ за некоја од акциските програми на ИПА III каде е вклучена родовата перспектива? Дали при изготвувањето на акцискиот документ биле изработени и користени родови анализи? Доколку одговорот на овие прашања е потврден, доставете ни ги како одговор на ова барање.**

Во консултација со членовите на Секторската работна група „Образование, вработување и социјална политика“, беше изработен Акциски документ за програмската 2022 година „ЕУ за подобро здравје и социјална политика и родова рамноправност”. Планираните проекти се во областите безбедност и здравје при работа, поддршка на напорите за справување со родово-базираното и семејното насилство и подобрување на квалитетот на социјалните услуги преку поддршка на системот за мониторинг и евалуација, како и унапредување на системот за лиценцирање. Изборот на проектите е направен за да се промовираат еднаквите можности на мажите и жените, особено грантовите за поддршка на напорите за справување со родово-базираното и семејното насилство. Активностите за подобрување на квалитетот на социјалните услуги, вклучително и условите за работа исто така имаат силна родова димензија, знаејќи дека во овој сектор жените го чинат претежниот дел од работната сила, а и достапноста на услугите го олеснуваат учеството на жените на пазарот на трудот. За мерење на ефектите од предложените проекти се користат родово-дисагрегирани индикатори.

По однос на изработката и користењето на родови анализи за програмските документи од ИПА III, Секторската работна група „Образование, вработување и социјална политика“ не учествуваше и не изработи посебни родови анализи. За споменатите програмски документи од ИПА III помошта, се користеа административни податоци од релевантните сектори во министерството (и останатите релевантни институции), статистички податоци на Државниот завод за статистика (ДЗС) и актуелни анализи (пр. за влијанието на ковид-19 на жените и мажите во земјата).

Прилог:

Линк до Стратешките одговори за ИПА III и Акциската програма за програмската 2022 година „ЕУ за подобро здравје и социјална политика и родова рамноправност” на веб-страната на Секретаријатот за европски прашања (СЕП):

<https://www.sep.gov.mk/data/file/IPA/IPA%20III%20STRATEGIC%20RESPONSE.docx> <https://www.sep.gov.mk/data/file/IPA/IPA%202022%20AD.rar>.

1. <https://mtsp.gov.mk/dokumenti.nspx> [↑](#footnote-ref-1)